Georg F. Meier

Georg Friedrich MEIER (naskiĝis la 20-an de novembro 1919 en Nurenbergo, mortis la 20-an de novembro 1992 en Olching ĉe Munkeno) estis germana lingvo-, komunikad-sciencisto,  interlingvisto kaj sciencorganizanto. Li instruis en la Universitato de Lepsiko, Universitato Marteno Lutero de Halle-Wittenberg, Humboldt-Universitato en Berlino kaj en la Universitato Ludoviko Maksimiliano Munkeno. 

Meier eldonis 1961–1983 la fakrevuon Zeitschrift für Phonetik, Sprachwissenschaft und Kommunikationsforschung (ZSPK - Revuo pri fonetiko, lingvistiko kaj komunikada esploro) kaj ĉefredaktoris  ĝin. 

 Interlingvistiko/Esperantologio 
Li konis ĉ. 40 lingvojn, inter ili Esperanton. 

Jam en 1946 li publike skribis pri Esperanto. 

Fine de la 1970-aj jaroj li pli intense okupiĝis pri interlingvistiko kaj esperantologio kaj en la antaŭa GDR helpis evoluon de ĉi-tiuj sciencaj fakoj.

Ekde 1977 li zorgis pri interlingvistikaj kontribuoj en ZSPK (Artikoloj, recenzoj, konferencaj raportoj). 

Li prelegis en Esperanto-konferencoj kaj seminarioj pri lingvopolitikaj problemoj kaj la monda helplingvo parte en Esperanto (ekzemple dum Internacia Junulara Seminario en Rathenow 1980).

De 1979 ĝis 1985 li partoprenis en la ĉiujaraj Interlingvistikaj Seminarioj, organizitaj de la Fakgrupo Interlingvistiko/Esperantologio en Kulturligo de GDR en Ahrenshoop kaj faris prelegojn tie.

De 1981 ĝis 1986 li estis prezidanto de la fakgrupo post Viktor Falkenhahn, kiu gvidis ĝin de 1970 ĝis 1981. Poste Ronald Lötzsch gvidis ĝin de 1987 ĝis 1990.

De 1981 ĝis 1986 Meier estis membro de la Centra Estraro de GDREA.
Universitata vivo
Profesoro Meier estis i. a. direktoro de la Instituto por lingvoscienco ĉe la Karl-Marx-Universitato Leipzig kaj ekde 1959 direktoro de la Instituto por Fonetiko kaj Komunikada Scienco ĉe Humboldt-Universitato Berlin. Ekde 1951 ĝis 1983
li krome ĉefredaktoris la altprestiĝan fakrevuon "Zeitschrift für Phonetik, Sprachwisscnschaft und Kommunikationsforschung" (ZPSK, Revuo por fonetiko, lingvistiko kaj pri komunikado). Li krome estis gvidanto de Centro por matematika lingvistiko kaj aŭtomata tradukado ĉe la Sciencakademio de GDR kaj membris en aliaj gravaj esplorkolektivoj.

Prof. Meier apartenis siatempe al la unuaj lingvistoj en GDR, kiuj kunhelpis krei lingvosciencan teorion aplikante tezojn de marksismo-leninismo.
Li ĉiam tre celkonscie atakis novajn problemojn kaj aparte laboris pri permaŝinaj kaj pormaŝinaj semantika analizo. Meier dediĉis multajn studojn al la fundamentaj problemoj de la lingva komunikado, aparte pri la rilato inter lingvo kaj pensado.
Havante superrigardon pri la lingvoj en la mondo kaj ties socipolitika rolo kaj evolutendencoj, li ankaŭ ne ignoris la interlingvistikan komponenton, kaj dum la lastaj 5 jaroj eĉ intensive okupiĝis pri ĝi.

Multaj universitataj profesoroj el GDR kaj eksterlando, docentoj, superaj asistantoj kaj asistantoj estas disĉiploj de Georg F. Meier. Pli ol 200 doktorigajn disertaciojn li akcelis kaj prijuĝis.
Esperanto
prof. Meier ekde 1981 apartenis al la Centra Estraro de GDREA kaj gvidas ties Fakgrupon Interlingvistiko/Esperantologio. La jam famiginta serio de interlingvistikaj seminarioj en Ahrenshoop, kiujn 1979 — 1984 partoprenis entute pli ol 120 lingvistoj el GDR, estas ankaŭ lia sukceso. La seminariojn komune 98 organizas Kulturligo de GDR kun Humboldt-Universitato (Katedro pri komunikado scienco). Substrekindas, ke la de li ĉefredaktorita ZPSK 1973 — 1983 aperigis ĉ. 20 artikolojn kaj recenzojn pri interlingvistikaj temoj.

 Verkoj 
La unua publikigita verko en la ampleksa listo de publicaĵoj (pli ol 600 titoloj) nomiĝas „Für oder gegen Esperanto" (Por
aŭ kontraŭ Esperanto), el la jaro 1946. (kp. la informojn pri prof. Meier kaj la liston de liaj publikaĵoj en ZPSK 4/1979.) Sian scion pri lingvoj de ĉiuj kontinentoj prof. Meier dokumentas i. a. en sia libro „Handbuch der Linguistik und Kommunikationsvvissenschaft. Band 1: Sprache. Sprachentstehung, Sprachen", (Akademie-Verlag Berlin 1979), en kiu li registras kaj priskribas pli ol 4000 lingvojn.
Listo de Verkoj

 Für oder gegen Esperanto. In: Wir und heute. Ein Blatt der Jugend 1 (1946) p. 2, München, Erasmus-Verlag.
 Problemoj kaj metodoj por semantika analizo kaj prilaboro . En: Ilona Koutny (eld.): Perkomputila tekstoprilaboro. Budapest : Scienca Eldona Centro 1985, p. 115–12.

 Literaturo 

 10 demandoj al Georg Friedrich Meier.  La redaktoro de der esperantist d-ro Detlev Blanke (db) starigis al prof. Meier okaze de lia vivojubileo, la 65a naskiĝtago, kelkajn demandojn … Esperant- kaj germanlingve.. En: der esperantist n-ro. 127, Berlino 1984, p. 101.
 Detlev Blanke: Georg Friedrich Meier (1919-1992) und seine Rolle bei der Entwicklung der Interlinguistik in der DDR.  In: Die Rolle von Persönlichkeiten in der Geschichte der Plansprachen – Beiträge der 19. Jahrestagung der Gesellschaft für Interlinguistik e. v., 27.–29. November 2009 in Berlin. Interlinguistische Informationen, Beiheft 17. Sabine Fiedler (Hrsg.), Berlin 2010.
 Detlev Blanke Interlingvistoj el Berlino: Georg Friedrich Meier (1919-1992). En: Fritz Wollenberg (Red.): Esperanto – Lingvo kaj kulturo en Berlino: Jubilea Libro 1903 - 2003, Einblick, Rückblick, Ausblick. Esperanto-Ligo Berlin (eld.), Mondial,Novjorko, Berlino 2006 (Kontribuoj german- kaj esperantlingvaj), p. 17, 18, 225–226. 

Kategorio:Esperanto en Berlino
Kategorio:Germanaj esperantistoj
Kategorio:Interlingvistoj
Kategorio:Esperanto-movado en GDR